tomron87/hebrew-wikipedia-sentences-corpus huggingface dataset:
גודזילה: המלחמות הסופיות הוא סרט גודזילה האחרון שהופק בידי טוהו ומציין חגיגת חמישים שנה לסדרה, הסרט אסף כמות גדולה של מפלצות של שווה ודחס אותן לסרט אחד.
לאחר סרט זה טוהו הניחו את הסדרה להפסקה של עשר שנים וחברת "Legendary Pictures" קיבלה את הזכויות לסדרה כדי לחדש את העניין בה.
גודזילה, מות'רה וקינג גידורה: מפלצות-ענק בהתקפה חזקה (2001)
מספר שנים לאחר סרט המלחמות הסופיות, חברת Legendary Pictures קיבלה את הזכויות עבור דמותו של גודזילה.
בשנת 2014 החברה הוציאה את סרט הגודזילה הראשון שלה.
סרט זה מהווה אתחול עבור הסרט המקורי ואת פרק ההתחלה ביקום הקולנועי המשותף של גודזילה וקינג קונג, הנקרא "מונסטרוורס".
גודזילה נגד קונג: האימפריה החדשה (2024)
עידן ראיווה (2016 עד היום)
בשנת 2016, טוהו הוציאו אתחול יפני חדש בשם Godzilla: Resurgence (במקור Shin Godzilla, תרגום חופשי: "גודזילה החדש").
בסרט זה גודזילה מופיע כייצור ממין בלתי מזוהה אשר נלכד בפסולת גרעינית בשנות החמישים ובסופו של דבר למד לספוג את הקרינה מן החומר על מנת לקבל יכולת של מוטציה עצמית, אשר אפשרה לו להתפתח קדימה אבולוציונית לייצור ענקי דמוי צלופח המסוגל לנוע על היבשה באמצעות רגליים.
במשך הסרט, גודזילה מתפתח קדימה אבולוציונית ובסופו של דבר מותקף על ידי כוחות צבא יפניים ואמריקאים שבסופו של דבר מרגיזים אותו ומניעים אותו להתקיף את טוקיו מספר פעמים.
בסוף הסרט, הצבא היפני והאמריקאי מצליחים להביס את גודזילה בכך שקרקעו אותו באמצעות בניינים מתפוצצים ואף החדירו לו חומר אשר הקריש את כל הדם בגופו, דבר שהוביל לשיתוקו.
בסוף הסרט נראים מספר יצורים אנושיים דמויי גודזילה אשר בוקעים מקצה זנבו ומצביעים על הישארותו של גודזילה בחיים.
בשנת 2017 יצא לאקרנים הסרט "גודזילה: כוכב המפלצות" (Godzilla: Planet of the Monsters).
בשנת 2018 יצאו לאקרנים שני סרטים: "גודזילה: העיר בקצה הקרב" (Godzilla: City on the Edge of Battle), "גודזילה: טורף הכוכבים" (Godzilla: City on the Edge of Battle).
בשנת 2023 יצא לאקרנים הסרט "גודזילה מינוס אחת" (Godzilla Minus One) המהווה כעין סיפור מקור עבור גודזילה.
בשנת 1998, החברה האמריקאית TriStar Pictures הוציאה סרט בשם "Godzilla" המהווה אתחול לסרט המקורי.
סרט זה קיבל ביקורות שליליות מאוד בטענה שהוא בעל עלילה חסרת טעם ויותר מדי מחקה את פארק היורה.
לכן, כדי למנוע בלבול, טוהו שינו את שמו של היצור שנטען להיות גודזילה בסרט ל"זילה" וכעת הוא נחשב דמות נפרדת.
וכדי ללגלג עוד על האתחול, טוהו הוסיפו את זילה לסרט גודזילה: המלחמות הסופיות ואף התחולל קרב בינו לבין גודזילה בו גודזילה מנצח לאחר 11 שניות.
עם זאת, מספר שנים מאוחר יותר, TriStar Pictures יצרה סדרת אנימציה מצוירת המהווה המשך לאותו הסרט.
המדידה המדויקת ביותר של גודל הפין האנושי נגזרת ממספר מדידות שונות, בזמנים שונים, שכן ישנה שונות טבעית קטנה בהתאם למידת העוררות המינית, השעה ביום, טמפרטורת החדר, תדירות הפעילות המינית ואמינות המדידה.
בהשוואה לפרימטים אחרים, למשל הגורילה, הפין האנושי עבה ביותר, הן במונחים מוחלטים והן ביחס לשאר חלקי הגוף.
תוצאות המדידות משתנות, כאשר מחקרים המסתמכים על מדידה עצמית מדווחים על ממוצע גבוה משמעותית מאשר מחקרים בהם המדידות נערכות על ידי אנשי מקצוע בתחום הרפואה.
בדרך כלל, אורכו של הפין הרפוי אינו מעיד על אורכו של הפין הזקוף.
הפין האנושי גדל בעיקר בין הינקות לגיל חמש, ובין כשנה לאחר תחילת גיל ההתבגרות ועד לגיל 17 בערך.
מחקרים סטטיסטיים לא הצליחו למצוא קשר מובהק בין גודל הפין לגודלם של חלקי גוף אחרים.
גורמים סביבתיים, יחד עם גורמים גנטיים, כמו משבשים אנדוקריניים, יכולים להשפיע על גדילת הפין.
פין בוגר זקוף שאורכו פחות מ-7 ס"מ מכונה ברפואה "מיקרו-פין" (micropenis).
קיים מִתאם בין גודל הפין לבין עלייה ברמות הטסטוסטרון במהלך גיל ההתבגרות.
עם זאת, לאחר גיל ההתבגרות, הטסטוסטרון אינו מסוגל להשפיע עוד על גודל הפין, וחוסר באנדרוגן אצל גברים בוגרים גורם לירידה קטנה בגודל בלבד.
הורמון גדילה (GH) ופקטור גדילה דמוי אינסולין 1 (IGF-1) משפיעים גם כן על גודל הפין, כאשר מחסור בהם במהלך שלבים התפתחותיים קריטיים (למשל, אצל הלוקים בחוסר בהורמון גדילה או בתסמונת לרון) עשוי לגרום למיקרו-פין.
בעוד שהתוצאות משתנות מעט במחקרים שונים, הקונצנזוס הוא כי הפין האנושי הממוצע, כאשר הוא זקוף, הוא בין 12.9 ס"מ ל-15 ס"מ באורכו, עם רווח בר-סמך של 95% (10.7 ס"מ, 19.1 ס"מ) – כלומר, בוודאות של 95%, הממוצע האמיתי הוא לכל הפחות 10.7 ס"מ ולכל היותר 19.1 ס"מ.
מסקירה שיטתית שפורסמה בשנת 2015 עולה כי אורכו הממוצע של פין רפוי הוא 9.16 ס"מ, אורכו הממוצע של פין מתוח שאינו זקוף הוא 13.24 ס"מ, אורכו הממוצע של פין זקוף הוא 13.12 ס"מ, היקפו הממוצע של פין לא זקוף הוא 9.31 ס"מ והיקפו הממוצע של פין זקוף הוא 11.66 ס"מ.
על פי מחקר אחד, אורכו הממוצע של פין רפוי הוא 8.9 ס"מ (נמדד על ידי הצוות).
על פי מספר מחקרים אחרים, האורך הממוצע הוא 9–10 ס"מ.
אין התאמה בין אורכם של פינים רפויים לאורכם של פינים זקופים; ישנם פינים קטנים (במצב רפוי) שגדלים הרבה יותר כשהם מזדקפים, באופן יחסי לגדילתם של פינים גדולים (במצב רפוי).
הפין ושק האשכים מתכווצים באופן לא-רצוני בתגובה לטמפרטורות נמוכות או לעצבנות, עקב פעולת שריר.
תופעה דומה משפיעה על רוכבי אופניים, היוצרים לחץ ממושך של מושב האופניים על חיץ הנקביים, לחץ הגורם לפין ולשק האשכים להתכווץ באופן לא-רצוני.
מושבים לקויים עלולים, בסופו של דבר, לגרום להפרעה בזקפה.
לא ניתן להעריך את אורכו המדויק של הפין במצב זקפה על פי הגיל או על פי אורכו במצב רפוי.
במקרים מסוימים, ישנה התאמה בין אורכו של פין רפוי מתוח לבין אורכו של הפין במצב זקוף.
עם זאת, מחקרים מצאו הבדלים דרסטיים בין אורך של פין מתוח לבין אורכו של פין זקוף.
מחקרים מדעיים נערכו בנוגע לאורכו של הפין הזקוף של האדם הבוגר.
מחקרים שהסתמכו על מדידה עצמית, לרבות על תוצאות סקרים באינטרנט, דיווחו באופן עקבי על ממצאי אורך ממוצע גבוה יותר מאשר אלו שנתקבלו תוך שימוש בשיטות רפואיות או מדעיות לצורך ביצוע המדידות.
ישנם מחקרים לגבי ההיקף של הפין הגברי במצב של זקפה, כאשר המדידות מתבצעות במרכזו של הפין.
כמו במחקרי האורך, במחקרים שהסתמכו על מדידות שביצעו הנבדקים בעצמם נמצאו תוצאות מעט גבוהות יותר, בממוצע, לעומת מחקרים שבהם הנבדקים נמדדו על ידי אנשי צוות.
במחקר שעוסק בגודלו של הפין, ואשר המדידות שבו בוצעו בסביבת מעבדה, נמצא כי ההיקף הממוצע של פין גברי בעת זקפה הוא 4.8 אינץ' (12.3 ס"מ), ומכאן שרוחבו הממוצע של פין זקוף הוא כ-1.5 אינץ' (4 ס"מ).
בעת הלידה, אורכו של הפין הממוצע כשהוא מתוח הוא כ-4 ס"מ, גודלו של הפין של 90% מהבנים שזה עתה נולדו יהיה בין 2.4 ל-5.5 ס"מ.
בין הלידה ועד לגיל ההתבגרות הפין גדל באופן מוגבל.
הגודל הממוצע בתחילת גיל ההתבגרות הוא 6 ס"מ, וכ-5 שנים מאוחר יותר הפין מגיע לגודלו המבוגר.
שונפלד פרסם עקומת צמיחה של הפין בשנת 1943.
כותבי מחקר העוסק בגודלו של הפין הגיעו למסקנה כי "אורכו של פין רפוי הוא קצת פחות מ-4 ס"מ בזמן הלידה עם גידול מועט מאוד עד לגיל ההתבגרות, בו יש גדילה מובהקת".
חוקרים אינם מאמינים שקיים קשר בין גילו של אדם לגודל הפין שלו.
"מחקרים בודדים הראו כי גודלו של הפין קטן יותר במחקרים המתמקדים בגברים מבוגרים, אך ויילי וארדלי לא מצאו הבדלים רבים כאשר הם אספו את התוצאות של מחקרים שונים [שנערכו במשך תקופה של 60 שנה]".
בסקירה ספרותית שנערכה בשנת 2015 נמצא כי שני מחקרים מצאו מתאם חלש בין הגובה לבין גודל הפין הרפוי, שבעה מחקרים מצאו מתאם חלש בין הגובה לבין גודל הפין (במצב רפוי או זקוף) ושני מחקרים מצאו שלא קיים כלל מתאם בין הגובה לבין גודל הפין הרפוי.
קיימת אמונה כי גודל הפין משתנה בהתאם לגזע, אך אמונה זו אינה נתמכת על ידי ראיות מדעיות.
מחקר שנערך ב-2007 דיווח כי "אין רקע מדעי לתמיכה במיתוס 'הפין הגדול' של אנשים שחורים".
מחקר נוסף ציין כי בניגוד ל"אמונה הרווחת כי לאנשים שחורים יש בדרך כלל פינים גדולים יותר", במציאות "אין רקע מדעי משכנע" לתמוך ברעיון זה.
בסקירה משנת 2015 עולה כי לא ניתן היה להסיק מסקנות כלשהן לגבי הקשר בין הגודל והגזע מהספרות הקיימת וכי יש צורך במחקר נוסף.
ייתכן שלגנים מסוימים יש תפקיד בוויסות גודל הפין.
בבני אדם, הגן AR, הממוקם על כרומוזום X ב Xq11-12, עשוי לקבוע את גודל הפין.
גם לגן SRY, הממוקם על כרומוזום Y, עשוי להיות תפקיד בכך.
שונות בגודל ניתן לייחס לעיתים קרובות למוטציות.
מחסור של הורמון גדילה או גונדוטרופינים או דרגות קלות של חוסר באנדרוגן עלולים לגרום לפין להיות קטן, וניתן לטפל בכך באמצעות הורמון גדילה או טיפול בטסטוסטרון בשלבי הילדות המוקדמת.
פין של גבר בוגר באורך של פחות מ-7 ס"מ כשהוא במצב של זקפה מכונה ברפואה "מיקרו-פין" (micropenis).
ישנם גם ניתוחים הזמינים כדי להגדיל את גודל הפין במקרים של מיקרו-פין אצל מבוגרים.
ישנן סברות כי ההבדלים בגודל הפין בין אנשים נגרמים לא רק על ידי גנטיקה, אלא גם על ידי גורמים סביבתיים כגון תרבות, דיאטה וחשיפה לחומרים כימיים או זיהום.
הפרעה למערכת האנדוקרינית כתוצאה מחשיפה לחומרים כימיים נקשרת לעיוות גניטלי בשני המינים (כמו גם בעיות רבות אחרות).
קיימים מקורות, על פיהם חומרים כימיים, בין אם סינתטיים (למשל, חומרי הדברה) ובין אם הם טבעיים (למשל, כימיקלים הנמצאים בשמן אזוביון) קשורים לדרגות שונות של הפרעה אנדוקרינית.
הן PCB והן DEHP קשורים לגודל פין קטן.
במחקר שנערך בשנת 2007 בפקולטה לרפואה של אוניברסיטת אנקרה, נמצא כי גודל הפין עשוי לרדת כתוצאה מטיפול הורמונלי בשילוב עם רדיותרפיה.
בנוסף, חלק מתרופות הפוריות המבוססות על אסטרוגן, כמו diethylstilbestrol (DES), נקשרו לאי-תקינות של איברי המין או לפין קטן יותר (microphallus).
תפיסות בנוגע לגודלו של הפין הן תלויות תרבות.
התרבות והאמנות במצרים העתיקה נמנעו בדרך כלל מלהציג פינים גדולים, שנחשבו מגונים.
עם זאת, הפפירוס הארוטי מטורינו מציג דמויות גבריות עם איברי מין גדולים במיוחד.
ביוון העתיקה האמינו כי פין קטן הוא אידיאלי.
חוקרים מאמינים כי גודל הפין בקרב רוב היוונים הקדומים היה ככל הנראה דומה לגודלו בקרב רוב האירופים האחרים באותה התקופה, אך אמנים יווניים מציגים ביצירותיהם גברים בעלי פין קטן, לא נימול עם עורלה גדולה באופן לא פרופורציונלי, המעידים על כך שזה מה שנתפס כאידיאלי בעיניהם.
פין גדול באמנות יוון העתיקה שמור באופן בלעדי לדמויות קומיות גרוטסקיות כגון סאטירים, מעמד של רוחות יער מחרידות דמויי סוסים, שמוצגות באמנות יוונית עם פין מסיבי בצורה אבסורדית.
שחקני התיאטרון המציגים דמויות גבריות בקומדיה היוונית העתיקה כשהם לובשים פינים אדומים ענקיים, מזויפים, שהשתלשלו מתחת לתלבושותיהם; אלה נועדו להיות מגוחכים ונועדו על מנת שיצחקו עליהם.
בקומדיה של אריסטופאנס "העננים", "מר ההגיון הבריא" מתאר את דמותו של פידיפידס כבעל מראה של הנער האידיאלי: "החזה נוצץ העור זוהר, / כתפיים רחבות, לשון קטנה, / ישבן גדול ופין זעיר."
במיתולוגיה היוונית, לפריאפוס, אל הפריון, היה פין גדול בצורה חריגה שתמיד היה זקוף לצמיתות.
פריאפוס נתפס תמיד כדמות בעל מראה מחריד ולא מושך.
סכוליה אודות "ארגונאוטיקה" מאת אפולוניוס מרודוס קובעת שלאחר שאפרודיטה, אמו של פריאפוס, ילדה אותו, היא הייתה כל כך מזועזעת מגודלם של הפין, הכרס והלשון שלו, שהיא נטשה אותו למות במדבר.
רועה מצא אותו וגידל אותו כבנו.
מאוחר יותר גילה פריאפוס כי הוא יכול להשתמש בפין המסיבי שלו כדי לסייע בגידול צמחים.
התייחסות לגודל הפין נרמזת גם בתנ"ך:
בתלמוד מוצגים ממדים לא שגרתיים של פרעה: "פרעה שהיה בימי משה הוא אמה וזקנו אמה ופרמשתקו אמה וזרת".
בספרות הערבית של ימי הביניים קיימת העדפה לפינים גדולים, כפי שמתואר באחד מסיפורי אלף לילה ולילה – "עלי עם האיבר הגדול".
כסאטירה שנונה של הפנטזיה הזו כתב הסופר האפרו-ערבי מהמאה התשיעית אל ג'אחז: "אם אורך הפין היה סימן לכבוד, אז הפרד היה שייך לקורייש" (השבט שאליו השתייך מוחמד).
הנורדים מימי הביניים התייחסו לגודל הפין של הגבר כמדד לגבריות שלו.
קמע קסמים נורדי מהמאה ה-13 מברגן, עשוי עץ עם כתובת באלפבית רוני, מבטיח למי שעונד אותו: "אתה תזיין ...
וזה יהיה גדול יותר מזין של גבר וקטן יותר מזין של סוס".
תיאור מהמאה ה-14 על חייו של אולף הקדוש מתאר פולחן פגאני, שבמהלכו נעשה שימוש בפין סוס משומר כ פולחן, אותו חברי כת היו מעבירים זה לזה כשהם יושבים במעגל, משבחים אותו ומעירים לגביו ולגבי שאר חברי הקבוצה רמיזות מיניות.
תפיסות של גברים כלפי עצמם
גברים יכולים בקלות להמעיט בגודל הפין שלהם בהשוואה לפינים של אחרים, בגלל נקודת המבט שלהם (ההסתכלות כלפי מטה), עקב צפייה מרובה בפורנוגרפיה לא טיפוסית, או בגלל הצטברות שומן בבסיס הפין.
סקר של מיניות הראה כי גברים רבים האמינו שהפין שלהם קטן, בעוד שלמעשה הוא היה בגודל ממוצע.
מחקר נוסף מצא שחינוך מיני של מדידות פין סטנדרטיות יכול לעזור ולהקל על המטופלים המוטרדים בנוגע לגודל הפין שלהם, שכן לרובם היו תפיסות שגויות לגבי מה שנחשב נורמלי מבחינה רפואית.
התפיסה של פין גדול קשורה להערכה עצמית גבוהה יותר.
מחקר שנערך באוניברסיטת אוטרכט מצא כי רוב הגברים ההומוסקסואלים במחקר התייחסו לפין גדול כאידיאלי, וכי קיים קשר ישיר בין פין גדול לבין הערכה עצמית גבוהה.
חששות פרטיים נפוצים הקשורים לגודל הפין הובילו למספר אמירות פולקלור ולהשתקפויות בתרבות הפופולרית הקשורות לגודל הפין.
"פאניקת פין" היא סוג של היסטריה המונית הקשורה בהיעלם או התכווצות של הפין, המכונה תסמונת התכווצות הפין.
הפין יכול להתכווץ באופן משמעותי עקב היווצרות רקמת צלקת ממצב שנקרא מחלת פיירוני המשפיעה על עד עשירית מהגברים.
מוצרים כגון משאבות הפין, גלולות, ואמצעים מפוקפקים אחרים של הגדלת פין הם חלק מהמוצרים המשווקים ביותר בדואר זבל אלקטרוני.
נכון לעכשיו, אין הסכמה בקהילה המדעית שקיימת טכניקה שאיננה כירורגית המגדילה לצמיתות את העובי או את ההיקף של הפין הזקוף, כשהוא כבר נמצא בטווח הנורמלי (11.4 עד 17.78 ס"מ).
מתאם בין גודל הפין לגודלם של איברי גוף אחרים
לא נמצא במחקר קשר סטטיסטי מובהק בין גודל הפין לגודלם של חלקי גוף אחרים.
במחקר אחד, שנערך בשנת 1988 על ידי החוקרים סימינוסקי וביין, נמצא מתאם חלש בין גודל הפין הזקוף וגודל כף הרגל והגובה; עם זאת, הוא היה חלש מכדי לשמש אומדן מעשי.
מחקר אחר, שביצעו שאה וכריסטופר ב-2002, וציטט את סימינוסקי וביין, לא הצליח למצוא עדויות לקשר בין גודל הנעליים לבין גודל הפין הזקוף, וקבע כי "הקשר בין אורך הפין לבין גודל הנעליים אינו מבוסס מדעית".
ייתכן שיש קשר בין מומים באיברי המין לבין הגפיים האנושיות.
התפתחות הפין בעובר נשלטת על ידי חלק מאותם הגנים של הוקס (במיוחד HOXA13 ו-HOXD13) השולטים על התפתחות הגפיים.
מוטציות של גנים מסוימים של הוקס השולטים בצמיחת איברים גורמים לאיברי מין פגומים ("תסמונת יד-גניטלית", "Hand-foot-genital syndrome").
מחקרים על העדפות גודל בקרב בני-זוג
במחקר קטן שנערך באוניברסיטת טקסס-פאן אמריקנית ופורסם בירחון BMC Women's Health, נסקרו חמישים סטודנטיות לתואר ראשון לגבי תפיסתן אודות סיפוק מיני.
על פי הממצאים, ישנה העדפה לרוחב של הפין על פני אורכו, כאשר הנבדקות נתבקשו לבחור מבין שתי האפשרויות.
בכתבה שפורסמה במגזין Psychology Today, 1,500 קוראים (כשני שלישים מתוכם היו נשים) נסקרו בנוגע לתפיסותיהם על הגוף הגברי.
מרבית הנשים לא ייחסו חשיבות רבה במיוחד לגודל הפין ומעל ל-71% מתוכן סברו כי גברים מייחסים חשיבות רבה מדי לגודל הפין ולצורתו.
על פי רוב, הנשים שהשתתפו בסקר ייחסו יותר חשיבות לרוחבו של הפין לעומת הגברים, ופחות חשיבות לאורכו של הפין לעומת הגברים.
מחקר אחר, שנערך באוניברסיטת חרונינגן, סקר 375 נשים פעילוֹת מינית שילדו בשנת 2002 בנוגע לחשיבות שהן מייחסות לגודל הפין.
תוצאות הסקר הראו ש-21% מהנשים חשו כי האורך חשוב ו-32% חשו כי ההיקף חשוב.
מחקר שנערך באוניברסיטה הלאומית של אוסטרליה ופורסם בתחילת 2013 הראה כי ישנה השפעה של גודל הפין על המשיכה המינית של הגבר, וככל שהגבר גבוה יותר, כך גדלה ההשפעה.
המחקר יצר תמונות ממוחשבות תלת־ממדיות בגודל אמיתי של גברים, הנבדלות זו מזו בגובה ובתכונות פיזיות אחרות, והציג אותן בפני נשים שנתבקשו לרשום את תגובותיהן בתוך 3 שניות.
ההעדפה לגברים גבוהים עם פין גדול הייתה מובהקת.
ביטוי הסלנג size queen (אין להתבלבל עם queen size שמשמעו אחר לגמרי) הוא כינוי למי שמעדיפים שלבני הזוג המיניים שלהם יהיה פין גדול מהממוצע.
הפין האנושי עבה יותר מזה של שאר הפרימטים, הן במונחים מוחלטים והן ביחס לשאר הגוף.
מחקר מוקדם, המבוסס על מדידות לא מדויקות, הגיע למסקנה כי הפין האנושי הוא גם ארוך יותר.
למעשה, הפין של שימפנזה מצוי אינו קצר יותר מאשר בבני אדם – גודלו הממוצע הוא 14.4 ס"מ; בכמה פרימטים אחרים קיים יחס ישר בין גודל הפין למשקל גופם.
טרם נקבעו הסיבות האבולוציוניות לעובי הפין האנושי ביחס לזה של פרימטים אחרים.
הסבר אחד הוא כי איברים עבים יותר הם הסתגלות אבולוציונית לעלייה מקבילה בגודל הנרתיק הנשי.
חוקרים מאמינים כי תעלת הנרתיק הנשי התרחבה כדי להתאים לעלייה בגודל הגולגולת של התינוק.
כמו כן, ייתכן שנשים בוחרות בני זוג בעלי פין גדול מספיק כדי שיתאים לגודל הנרתיק שלהן, כדי לספק גירוי מיני ולהבטיח שפיכה.
מחקר אוסטרלי, שחקר 184 גברים ו-3,658 קונדומים, עסק בקשר שבין אורכו והיקפו של הפין לבין כשלים בשימוש בקונדומים.
על פי ממצאי המחקר, כאשר נעשה בהם שימוש נכון, שיעור הכשלים בשימוש היה 3.39%.
המחקר מצא יחס ישר בין ממדי הפין לבין שיעור הקריעה של הקונדומים (ככל שממדי הפין גדולים יותר – שיעור הקריעה גבוה יותר).
גודזילה: מלך המפלצות הוא סרט מפלצות אמריקאי שיצא לאקרנים בשנת 2019. הסרט בוים על ידי מייקל דוהרטי והוא מבוסס על זיכיון "גודזילה" ומהווה חלק מזכיון יקום המפלצות של אולפני לג'נדרי.
עלילת הסרט עוקבת אחר גודזילה כשהוא נלחם לצד מות'רה נגד רודאן וקינג גידורה.
חמש שנים לאחר מאורעות הסרט הקודם, אנשים ברחבי העולם מעדיפים להשמיד את מפלצות-הענק המפורסמות.
ארגון מונארך המפורסם, שבראשו ד"ר אישירו סריזאווה, עומד בפני פשיטת-רגל, היות שהקונגרס האמריקאי מעוניין להרוג את גודזילה ושאר המפלצות.
בינתיים, ד"ר אמה ראסל, ובתה, מדיסון ראסל, חוקרות את מות'רה בשלבי הפגית שלה בסין ומנסות להרגיע אותה באמצעות ביו-סונאר המכונה "אורקה", שפיתחה אמה, אך נחטפות על ידי אלן ג'ונה: אקו-טרוריסט אכזר וחסר רחמים המעוניין לטהר את העולם באמצעות ה"אורקה" ומפלצות-ענק נוספות.
כדי לעצור אותו, סריזאווה וכמה מחבריו במונארך קוראים לגרושה של ד"ר ראסל, ד"ר מארק ראסל, החוקר זאבים בקולורדו.
מארק, הסובל מפוסט-טראומה על ידי גודזילה ומתקווה שגודזילה ימות, אינו מסכים בתחילה, אך משנה את דעתו אחר-כך.
באנטארקטיקה, ג'ונה מראה לאמה שהוא רוצה להחיות את מונסטר זירו: דרקון עצום תלת-ראשי שיממש את אחרית הימים, שנכלא בתוך קרחון.
מונארך מגיעים למקום, אך מאחרים את המועד: אמה משחררת את מונסטר זירו ממאסרו הקפוא והוא הורג עשרות חיילים ברשות מונארך.
גודזילה מגיע למקום ומתפתח בינו לבין מונסטר זירו קרב אלים.
בסופו של דבר, מונסטר זירו נמלט בתעופה.
מתברר כי אמה הצטרפה לג'ונה מרצון.
אמה מתקשרת לארגון מונארך ואומרת להם שהאנושות הרסה יותר מדי את העולם, ושהיא תשחרר 17 מפלצות-ענק נוספות במטרה לתקן את הנזק שגרמו בני האדם - בכל מקום שבו עברו היצורים, חיים החלו לשגשג שוב.
בעודם מגיעים למקסיקו, הר הגעש המקומי שם מתפרץ, וממנו יוצא רודן: פטרנודון ביו-וולקני ענק הדומה לציפור שיוצא מהר געש כדי להילחם נגד מונסטר זירו, שמגיע למקום אפוף סופת הוריקן ברמה 6. מונסטר זירו מצליח להביס את רודאן ופונה להרוג את אנשי מונארך, אך גודזילה מופיע ונלחם נגד מונסטר זירו.
גודזילה כורת בנשיכה את אחד משלושת ראשיו של מונסטר זירו.
מתברר כי צבא ארצות הברית בנה נשק מתקדם חדש: "משמיד-החמצן", פצצה עוצמתית הקוטלת כל יצור חי, כולל מפלצות-ענק, ברדיוס של כ-3 קילומטרים, ושוגרה לכיוונם של גודזילה ומונסטר זירו.
הפצצה פוגעת בהם ישירות, אך מתברר כי מונסטר זירו שרד עקב יכולת של חידוש תאים.
לאחר שגודזילה מובס, מונסטר זירו מצמיח ראש חדש במקום הכרות, תוך שימוש ביכולת חידוש התאים שלו, מוכתר למלך המפלצות ומצווה על כל שאר מפלצות-הענק לזרוע הרס בבירות העולם.
מארק, שמתחרט על שנאתו לגודזילה, מקווה שהאחרון עוד חי איכשהו.
ד"ר לן צ'ן, חוקרת מפלצות-ענק, מגלה כי למונסטר זירו קוראים גידורה, ומקורו אינו בכדור הארץ - אגדות מסוימות מספרות שהוא נפל מהכוכבים.
סריזאווה מגיע לשם עם משמיד-חמצן חדש, שאמור להחיות ולחדש את הכוחות של גודזילה (שניזון מקרינה), מפעיל את הפצצה ומקריב את חייו עבור האנושות.
בינתיים, בבוסטון, בפנוויי פארק, מדיסון מזמנת את גידורה לבוסטון באמצעות ה"אורקה" ללא ידיעת אימה, והוא משמיד את האזור.
מונארך מגיעים למקום ומגלים כי הפצצה הייתה חזקה מדי, ורמות הקרינה של גודזילה, שבינתיים הגיע גם הוא למקום עם מות'רה, עלו ברמה כזו שהוא יתפוצץ בעוצמה אדירה תוך דקות ספורות.
הם מוצאים את מדיסון וגודזילה ומות'רה נלחמים נגד גידורה, אך רודאן בא וחוסם את מות'רה, שלבסוף משפדת את כתפו באמצעות רגליה החדות.
מות'רה חוזרת לקרב נגד גידורה ומנסה להגן על גודזילה הפצוע, אך גידורה פולט פרץ של קרני כבידה, אחת מיכולותיו הרבות, ומשמיד אותה.
גידורה פונה להרוג את גודזילה, אך אמה מגיעה ומסיחה את דעתו של גידורה באמצעות ה"אורקה".
גידורה הורג את אמה ופונה חזרה לגודזילה, ששב חזק עוד יותר מקודם.
הוא פולט מגופו שני גלי הדף של קרינה אדירה, שמשמידים שניים מראשיו של גידורה.
הוא מצליח להשמיד אותו סופית בכך שהוא מפוצץ את כל בוסטון, ואיתה את גידורה.
לאחר מכן, בבוקר, רודאן, בהמות ומפלצות-ענק נוספות מגיעות ומשתחוות בפני גודזילה, מה שהופך אותו למלך המפלצות המכריע.
בסדרה של סצנות לאחר הקרדיטים, מונארך חושף מידע נוסף על מפלצות-הענק החדשות לציבור, בעוד שהחדשות חושפות שגילו ביצה נוספת של מות'רה, מפלצות-ענק מתכנסות באי הגולגולת, וציור מערות של גודזילה נלחם נגד קינג קונג - התייחסות לסרט הבא בסדרה: "גודזילה נגד קונג".
בסצנה שאחרי הכתוביות, דייג מגלה ראש ערוף של גידורה ומוכר אותו לג'ונה.
קייל צ'נדלר - ד"ר מארק ראסל
ורה פרמיגה - ד"ר אמה ראסל
מילי בובי בראון - מדיסון ראסל, בתם של מארק ואמה
קן ואטאנבה - ד"ר אישירו סריזאווה
סאלי הוקינס - ד"ר ויויאן גרהם
בראדלי ויטפורד - ד"ר ריק סטנטון
תומאס מידלדיץ' - ד"ר סם קולמן
צ'ארלס דאנס - אלן ג'ונה
אושיי ג'קסון - ג'קסון ברנס
איישה היינדס - קולונל דיאנה פוסטר
ג'אנג דזה יי - ד"ר לנג/לי צ'ן
אנתוני ראמוס - קורפורל מרטינז
ג'ונתן הווארד - אשר ג'ונה
ג'ו מורטון - הוסטון ברוקס
לורן גריפין - אליזבת לודלו
אנתוני מרטינז - אנתוני רמוס
סי-סי-אייץ' פאונדר - הסנאטורית ויליאמס
ג'ייסון ליילס - רודאן (באמצעות לכידת תנועה)
ג'ייסון ליילס, אלן מקסון וריצ'רד דורטון - קינג גידורה (באמצעות לכידת תנועה)
גודזילה - זוחל פרהיסטורי רדיואקטיבי ענק אשר פוגש את אויבו הראשי: קינג גידורה.
רודאן - פטרנודון ביו-וולקני ענק אשר חובר לקינג גידורה נגד גודזילה ומות'רה.
מות'רה - פרפראית רדיואקטיבית גדולה אשר חוברת לגודזילה ולרודאן נגד קינג גידורה.
קינג גידורה - המכונה גם "מונסטר זירו", וייוורן תלת-ראשי חוצני עצום המזכיר את ההידרה.
מוטו - יצור עצום בעל כנפיים גדולות שהופיע גם בסרט הקודם.
במהלך המהומות של גידורה מופיעות מפלצות רבות אשר אינם שייכים לזיכיון של "גודזילה": "בהמות", מפלצת דמוית-ממותה, "סקילה", עכביש בעל משושי דיונון, "מתושלח", זוחל המבקע הרים, "בפומט", "טיפון", "אבדון", "בוניפ" , "קראקן", "לווייתן", "מוקיל מבמב" .
מפלצות אלה עזרו לקינג גידורה במלחמתו אך לאחר שהובס עברו לצד של גודזילה.
באוקטובר 2015 הוכרז על תוכנית לאיחוד בין קונג לגודזילה בסרט "גודזילה נגד קונג" שצפוי היה לצאת לאקרנים בשנת 2020. החברה תכננה לייצר סדרת סרטים שמרכזה הוא חברת "מונרך" (הסוכנות הממשלתית שהופיעה בסרט "גודזילה").
לאחר מכן הוכרז שהסרט "קונג: אי הגולגולת" יאזכר אף הוא את ארגון "מונרך".
"גודזילה נגד קונג" יצא לאקרנים ב-26 במרץ 2021.
גוֹדוּנוֹב הוא שמה של סדרת טלוויזיה היסטורית רוסית אודות חייו של בוריס גודונוב, שליט רוסיה שפרק הבכורה שלה שודר ברשת רוסיה-1 ב-5 בנובמבר 2018. עם שידור הפרק השמיני נודע שהוזמנה עונה שנייה ששודרה החל מ-25 במרץ 2019.
בטקס פרסי נשר הזהב הרוסי ה-18, שנערך בינואר 2020, הסדרה זכתה בפרס נשר הזהב בקטגוריית פרס נשר הזהב הרוסי למיני-סדרה או סרט טלוויזיה הטוב ביותר.
המאה ה-16. בקרמלין של מוסקבה מתחילה הספירה של הימים האחרונים לשלטונו של איוואן האיום.
הסדרה מתארת את עלייתו לשלטון של יורשו של איוואן, בוריס גודונוב.
בוריס גודונוב (סרגיי בזרוקוב) - שליט רוסיה.
וסילי שויסקי (אנדריי מרזליקין) - יריבו הפוליטי של גודונוב.
מריה סקוראטובה-גודונובה (סבטלנה חודצ'נקובה) - רעייתו של גודונוב.
אירינה גודונובה (אנה מיכאלקובה) - אחותו של גודונוב.
איוואן הרביעי (סרגיי מקובצקי) - הצאר הזקן.
ג'רום הורסי (יורי קולוקולניקוב) - שגריר אנגליה ברוסיה.
צילומי הסדרה נערכו במוסקבה ובפרבריה.
לצורך צילום הקרמלין כפי שהוא נראה בתקופת המאה ה-16 נערכו צילומים בעיירה סוזדאל שבה נשתמרו עדיין מבנים מאותה תקופה.
גודינוטיה (שם מדעי Godinotia) הוא סוג נכחד של פרימט שחי בתחילת האאוקן בהסן שבגרמניה.
מאובני הפרימט שנמצאו רק בשנת 2000 מזכירים עצמות של למורים, והוא היה שייך כמותם לקבוצה בעלי אף לח, אך היה שונה מעט מבני הקבוצה החיים כיום.
מקור שמו הוא מהפרימטולוג מארק גודינוט (Marc Godinot).
אורך יצור זה הגיע ל-30 סנטימטר ללא הזנב, בערך בגודל של חתול בית.
ליצור היו שיניים מחודדות וקשות שהותאמו לאכילת חרקים או פירות.
בתקופתו הייתה גרמניה מוקפת ביערות גשם לחים וחמימים בהרבה מהיום.
ככל הנראה הוא היה שוכן עצים ובדומה לגלגויים וללוריסים היה פעיל בלילות.
הוא היה בעל ראיית צבעים ירודה מעט מהלמורים והקופים וחי בקבוצות קטנות או בזוגות.
גודזילה הוא סרט מפלצות אמריקאי משנת 1998 אשר בוים על ידי רולנד אמריך.
בסרט מככבים מתיו ברודריק, ז'אן רינו, מריה פיטילו, האנק עזריה, קווין דאן, מייקל לרנר והארי שירר.
הסרט שוחרר לאקרנים ב-20 במאי 1998 והרוויח 379 מיליון דולר לעומת תקציב הפקה של 150 מיליון דולר.
הוא ספג ביקורות שליליות וסרטי המשך שתוכננו בוטלו, במקום זאת הופקה סדרת אנימציה.
בשנת 2004 טוהו מיתגה את המפלצת מהסרט כ"זילה" ולא הכירה ביצירה כעיבוד לזיכיון.
קן איגואנה שנחשף לניסוי גרעיני צבאי בפולינזיה הצרפתית.
בדרום האוקיינוס השקט, ספינת דיג יפנית מותקפת לפתע על ידי יצור עצום, רק ימאי אחד שורד.
כשהוא סובל מטראומה הוא נחקר על ידי צרפתי מסתורי בבית חולים לגבי מה שראה, אך כל מה שהוא עונה זה רק "גודז'ירה".
ד"ר ניקו "ניק" טטופולוס, מדען של נציבות הרגולציה הגרעינית (NRC), נמצא באזור צ'רנוביל באוקראינה (אתר האסון הגרעיני בצ'רנוביל 1986) חוקר את השפעות הקרינה על חיות בר, אך נקטע על ידי הגעתו של פקיד ממחלקת המדינה של ארצות הברית.
הוא נשלח לפנמה וג'מייקה כדי לחקור את מסלול ההרס על פני היבשה, המוביל לספינת הדייג היפנית שהוחזרה ועליה סימני טפרים מסיביים.
ניק מזהה דגימות עור שגילה בספינה כשייכות למין לא ידוע.
הוא מבטל את התיאוריה של הצבא כי היצור הוא דינוזאור חי, ובמקום זאת מסיק שהוא מוטציה שנוצרה על ידי ניסויים גרעיניים.
היצור מגיע לעיר ניו יורק ומותיר מסלול הרס מאחוריו.
העיר מפונה עוד קודם על ידי הצבא ובעצתו של ניק, כדי לפתות את היצור לחשוף את עצמו מובאת ערימה גדולה של דגים, אך הם לא מצליחים להרוג אותו והמאבק שלהם גורם לנזק נוסף לפני שהוא בורח שוב.
ניק אוסף דגימת דם ועל ידי ביצוע בדיקת הריון, הוא מגלה שהיצור מתרבה באופן א-מיני ואוסף מזון לצאצאיו.
בסופו של דבר נפגש ניק עם חברתו לשעבר, אודרי טימונדס, כתבת חדשות צעירה ושאפתנית.
בזמן שהיא מבקרת אותו, היא חושפת קלטת מסווגת באוהל הצבאי הזמני שלו הנוגע למוצא המפלצת ומעבירה אותו לתקשורת.
היא מקווה שהדיווח שלה יעלה לטלוויזיה כדי להזניק את הקריירה שלה, אבל הבוס שלה, צ'ארלס קיימן, משתמש בקלטת בשידור שלו, מכריז שזו התגלית שלו ומתאר את היצור כ"גודזילה".
עם המידע המסווג ששוחרר בעיקר בשל מעשיה שלא בכוונה, ניק מסולק מהמבצע ומתכחש לאודרי, לפני שנחטף על ידי פיליפ רושה, סוכן ביטוח שפגש בג'מייקה.
פיליפ מסגיר את עצמו כסוכן של השירות החשאי הצרפתי ומסביר שהוא ועמיתיו עוקבים מקרוב אחר האירועים כדי לכסות את תפקידה של ארצם בניסויי הגרעין שיצרו את גודזילה.
הם חושדים בקן אי שם בעיר ומשתפים פעולה עם ניק כדי להתחקות אחר הקן ולהשמיד אותו.
בינתיים צולל הגודזילה בנהר הדסון כדי להתחמק מניסיון שני של הצבא להרוג אותו, שם הוא מותקף על ידי צוללות של הצי האמריקאי.
לאחר התנגשות עם טורפדו, הגודזילה שוקע והרשויות מעריכות שהוא מת.
הצוות של ניק ופיליפ כשבעקבותיהם אודרי והצלם שלה ויקטור "חיה" פאלוטי, מוצאים את הקן במדיסון סקוור גארדן, עם מעל 200 ביצים.
לפני שהצרפתים מצליחים להשמיד אותם, הביצים בוקעות.
היצורים חושבים שבני האדם הם מזון ותוקפים.
ניק, ויקטור, אודרי ופיליפ מחפשים בתא השידור מהגארדן ומשדרים בהצלחה שידור חי כדי להתריע על כך בפני הצבא.
תגובה מהירה הכוללת תקיפה אווירית נפתחת כאשר הארבעה נמלטים בחסות מטוסי חיל האוויר האמריקאי שמפציצים את הזירה.
אודרי וניק מתיישבים, לפני שגודזילה הבוגר, לאחר ששרד, יוצא מהריסות הגארדן.
זועם ממות צאצאיו, הוא מוציא את זעמו המלא על הארבעה, רודף אחריהם ברחבי מנהטן.
לאחר הימלטות במונית הם מצליחים ללכוד את גודזילה בתוך כבלי גשר ברוקלין ומאפשרים למטוסי חיל האוויר לירות בו.
גודזילה מת מפצעיו והאזרחים הנותרים חוגגים.
אודרי אומרת לקיימן שהיא מפסיקה לעבוד אצלו אחרי מה שעשה, לפני שהיא עוזבת עם ניק.
פיליפ, לוקח קלטת שוויקטור הקליט ומבטיח להחזיר לאחר הסרת תכנים מסוימים, הוא מודה לניק על עזרתו.
בהריסות המדיסון סקוור גארדן, בוקעת ביצה אחת ששרדה.
מתיו ברודריק - ד"ר ניקו "ניק" טטופולוס, מדען וביולוג
ז'אן רנו - פיליפ רושה, סוכן DGSE, המתחזה לסוכן ביטוח
מריה פיטילו - אודרי טימונדס, כתבת חדשות
האנק עזריה, ויקטור "חיה" פאלוטי
קווין דון - קולונל אנתוני היקס
מייקל לרנר - ראש העיר אברט
הארי שירר - צ'ארלס קיימן
דאג סאוואנט - סרג'נט או'ניל
כריס אליס - גנרל האנטר אנדרסון
גלן מורשוור - קייל טרינגטון, איש מחלקת המדינה
ננסי קארטרייט - מזכירתו של קיימן
ריצ'רד גנט - אדמירל פלפס
קלייד קוסאטסו - איש מספינת הדייג היפנית
ויקי לואיס - ד"ר אלסי צ'פמן
פסקול הסרט כלל גרסת ראפ ל"קשמיר" של לד זפלין בביצוע פאף דאדי ואת השיר Deeper undergroud של ג'מירוקוואי.
גודזילה נגד קונג הוא סרט מפלצות אמריקאי משנת 2021. זהו סרט קרוסאובר בין הזיכיונות "גודזילה" ו"קינג קונג" והוא מהווה חלק מזכיון יקום המפלצות של אולפני לג'נדרי.
סרט זה אמור היה לצאת לאקרנים ב-20 בנובמבר 2020 בארצות הברית, אולם בסופו של דבר נדחתה יציאת הסרט ל-31 במרץ 2021, בעקבות התפרצות מגפת הקורונה.
במאי הסרט הוא אדם וינגרד ומככבים בו השחקנים אלכסנדר סקארסגארד, מילי בובי בראון, רבקה הול, בריאן טיירי הנרי, שון אוגורי, אייזה גונזלס, קייל צ'נדלר ודמיאן ביצ'יר.
הצילומים שלו החלו ב-2018 וצולמו בהוואי ובאוסטרליה.
הסרט עצמו קיבל שבחים ביקורתיים על האפקטים, הוויזואליות ואופן הפעולה, אף שהתסריט והדמויות האנושיות נקטלו בידי המבקרים.
הסרט שבר מספר שיאי קופות ונהיה ללהיט הסטרימינג המכניס ביותר בהיסטוריה של שרתי ה-HBO Max עד שהפסיד לסרט "מורטל קומבט".
חמש שנים לאחר מאורעות "גודזילה: מלך המפלצות", קינג קונג לכוד בתוך כיפה מתקדמת עצומה המדמה את פני האי שלו, זאת לאחר שהאקולוגיה על אי הגולגולת נפגעה כתוצאה מסופות גשמים אדירות שנכנסו לאי.
את קונג מבקרת ג'יה (קיילי הוטל), ילידת האי האחרונה מסוגה לאחר ששאר הילידים מתו מהאסון הקטסטרופלי המסוגלת לתקשר באמצעות שפת סימנים ובתה המאומצת של המדענית ד"ר אילין אנדרוס (רבקה הול).
ברני הייס (בריאן טיירי הנרי), טכנאי חובב קונספירציות העובד בבסיס של תאגיד "אייפקס" הממוקם בפלורידה ומוצא נתונים מרשיעים על החברה המצביעים על קנוניה בה עוסקים אנשי אייפקס.
עם זאת, גודזילה לפתע תוקף את המבנה ובעקבות כך ברני מועד לפני מתקן מסיבי בלתי מזוהה.
מדיסון ראסל (מילי בובי בראון), לאחר שהיא מעריצה את התיאוריות של ברני, מגייסת את ידידה ג'וש ולנטיין (ג'וליאן דניסון) על מנת לחקור את התקפותיו של גודזילה.
וולטר סימונס (דמיאן ביצ'יר), המנכ"ל של תאגיד אייפקס מגייס את נתן לינד (אלכסנדר סאקרסגארד), גאולוג וחובב קונספירציות על תאוריית כדור הארץ החלול על מנת להנחות ולמצוא מקור-כוח חלופי הנמצא בכדור הארץ החלול, מקום מולדתם של הטיטאנים.
תחילה נתן מסרב לבקשה עקב מותו של אחיו שניסה להיכנס לאותו המקום אך מסכים אחר-כך לאחר שוולטר מסביר לו כי פיתח כלי רכב המסוגלים להתנגד לתנאי המקום.
נתן מגיע לאי הגולגולת ומשכנע את אילין לתת לקונג להנחות את החבורה על הכניסה לכדור הארץ החלול הממוקמת באנטארקטיקה.
נתן, אילין, ג'יה וצוות אנשי אייפקס בראשותה של מאיה (אייזה גונזלס), בתו של וולטר, עולים על ארבה בפיקודו של הצי האמריקאי הנושאת את קונג כבול בשרשראות.
גודזילה לפתע תוקף את הארבה ואת שיירת הספינות ומביס את קונג, אך נסוג לאחור לאחר ששאר הספינות משביתות את כוחן וגורמות לו לחשוב שהן נהרסו לחלוטין.
על מנת להימנע מהתקפה נוספת של גודזילה, קונג מובל לאנטארקטיקה באמצעות מסוקים וג'יה משכנעת אותו להיכנס למערה בעוד שהם עוקבים אחריו באמצעות אותם כלי הרכב שוולטר נתן לחבורה.
מדיסון וג'וש מוצאים את ברני, שבהמשך מצטרף לחקירתם.
הם מתקדמים לבסיס אייפקס ההרוס שבפלורידה וברני מגלה כי אותו המתקן המסיבי הבלתי מזוהה נעלם אך שלושתם מגלים בסיס תת-קרקעי סודי שבאמצעותו השלושה מובלים בדרך תת-קרקעית המובילה לבסיס אייפקס נוסף הממוקם בהונג קונג.
שם הם נתקלים במכה-גודזילה - רובוט מפלצתי בדמותו של גודזילה שנבנה בידי תאגיד אייפקס למטרה אחת ויחידה: לשים קץ לטיטאנים ולאפשר לאנושות כולה לחזור למקומה הראוי בראש שרשרת המזון.
מכה-גודזילה נשלט טלפתית על ידי מהנדס הרובוטיקה של אייפקס רן סריזאווה (שון אוגורי), בנו של המדען היפני ד"ר אישירו סריזאווה המנוח.
רן מצליח לשלוט במכה-גודזילה באמצעות אלקטרודות המחוברות לרשתות העצביות בגולגולתו של גידורה, אך הניסויים של מכה-גודזילה נגמרים בכישלון כל פעם מחדש עקב מגבלות של חשמל ואנרגיה בגלל שימוש מופרז בצרחה הפרוטונית: תותח-אנרגיה אימתני של מכה-גודזילה המסוגל לחתוך בניינים, קרקע ואף מפלצות אחרות.
וולטר מעוניין לרתום את האנרגיה של כדור הארץ החלול כדי להתניע את מכה-גודזילה ולחסל את הטיטאנים.
במעמקי כדור הארץ החלול, קונג והחבורה מגלים מערכת אקולוגית הדומה לזו שנכחה בעבר באי הגולגולת.
הם מגלים גם מבנה אדיר שנבנה בידי המין של קונג ושם כס מלכות וגרזן קרב שעשוי מיצור אחר ממינו של גודזילה ועל פי כך מגלים כי הייתה מלחמה בין מינו של קונג ולמינו של גודזילה.
כאשר מאיה ושאר אנשי אייפקס מגלים את מקור-הכוח, צוותה של מאיה שולח את חתימת האנרגיה של אותו מקור-הכוח לבסיס אייפקס שבהונג קונג ומחדירים את האנרגיה למכה-גודזילה.
בגלל הפעלתו של מכה-גודזילה, גודזילה עצמו נמשך להונג קונג וחש בקונג עצמו מתחת לאדמה.
באמצעות הקרן האטומית שלו, גודזילה קודח בור ענק באדמה שחושף את קונג, לאחר שקונג הורג את מאיה ואת צוותה.
אילין, נתן וג'יה עולים לפני השטח, וצופים בקונג נלחם בגודזילה.
למרות כי נראה כי קונג מביס את גודזילה, גודזילה מוכיח כי ידו על העליונה בעוד שקונג מאבד את הכרתו.
מדיסון, ג'וש וברני נתפסים בידי האבטחה של אייפקס ומובאים לוולטר, שמצווה על רן להפעיל את מכה-גודזילה כדי שיחסל את קונג וגודזילה.
רן מזהיר את וולטר שהאנרגיה עלולה לחבל בבקרה של מכה-גודזילה אך האחרון מתעלם מאזהרותיו ומצווה בכל זאת להפעיל את הרובוט.
כתוצאה מכך, התודעה של גידורה משתלטת על מכה-גודזילה והרובוט מאבד שליטה, מוחץ את וולטר למוות ומחשמל למוות את רן ופורץ החוצה, כדי לחסל את גודזילה וקונג.
התודעה של גידורה מזהה את גודזילה והשניים נלחמים, כשבסוף מכה-גודזילה מביס את גודזילה.
כשקונג חוזר לחיים, לאחר שנתן מפוצץ את כלי הרכב המיוחד על חזהו, ג'יה משכנעת אותו לעזור לגודזילה נגד מכה-גודזילה.
קונג וגודזילה משתפים פעולה לבסוף אך מכה-גודזילה בכל זאת מצליח לגבור על השניים, בשל יכולותיו המכניות המתקדמות וכוחו הפיזי הרב.
עם זאת, ג'וש שופך את משקה האלכוהול של ברני על מחשב הבקרה של מכה-גודזילה, דבר הגורם לקצר ברובוט המפלצתי.
רגע לפני שמכה-גודזילה משפד את ראשו של קונג באמצעות זנבו הקטלני, גודזילה מנצל את ההזדמנות וטוען את גרזנו של קונג באנרגיה האטומית שלו, דבר המאפשר לקונג לגבור על מכה-גודזילה וקונג מחסל את הרובוט בכך שתולש את ראשו ושואג שאגת ניצחון.
גודזילה מודה לקונג על העזרה שלו בקרב ודרכם של השניים מפוצלת.
זמן מה לאחר מכן, מונארך הקימו עמדת תצפית בכדור הארץ החלול, שם קונג שולט ובזה מסתיים הסרט.
קייל צ'נדלר - ד"ר מארק ראסל: אביה של מדיסון.
מילי בובי בראון - מדיסון ראסל: בתם של מארק ואמה.
מדיסון, בניגוד מוחלט לשאר הדמויות, מאמינה כי ישנה סיבה להתנהגותו הפראית של גודזילה, כשהיא חושדת בקנוניה שגובשה בידי תאגיד אייפקס.
מילי בובי בראון תיארה את הסרט כמסע ההתבגרות עבור מדיסון וציינה כי מאז מאורעות הסרט הקודם, דמותה של מדיסון "התבגרה" והפכה ל"עצמאית" יותר.
אלכסנדר סקארסגארד - ד"ר נתן לינד: גאולוג שעובד בשיתוף פעולה הדוק לצד קונג ומחפש את כדור הארץ החלול.
סקארסגארד תיאר את נתן כמחווה לסרטי שנות השמונים, בהם אינדיאנה ג'ונס, בעקבות האוצר הרומנטי, נשק קטלני ומת לחיות.
דמיאן ביצ'יר - וולטר סימונס: מיליארדר כוחני שייצר את "מכה-גודזילה" - פתרון לבעיית הטיטאנים המאיימת על האנושות ואביה של מאיה.
סימונס הוא הנבל האנושי הראשי.
אייזה גונזלס - מאיה סימונס: מנהלת אייפקס ובתו של ויליאם ההולכת לצידו.
גונזלס תיארה את דמותה בסרט כ"אישה חכמה מאוד מאחורי החברה" וגם תיארה את הסרט כ"קומי מעט".
גונזלס ציינה כי נהנתה מהעובדה כי דמותה היא אישה לטינית עם משרה גבוהה שלא נאלצית להיכנס לסטאריוטיפ.
רבקה הול - ד"ר אילין אנדרוס: אנתרופולוגית העובדת בסוכנות מונארך ואימה המאמצת של ג'יה.
הול הגדירה את השתתפותה כ"מוחצת" בשל היות שזהו הפרויקט הקולנועי הראשון שלה לאחר הריונה, אך מצאה כי החוויה "מרגשת".
הול תיארה את אילין כ"ג'יין גודול של קינג קונג".
בריאן טיירי הנרי - ברני הייס: טכנאי אייפקס לשעבר שהפך לתאורטיקן המסייע למדיסון וג'וש לחשוף את המזימה של אייפקס.
הנרי ציין כי מותה הטרגי של אשתו של ברני הפך את הדמות לאובססיבית לחשיפת המזימה של אייפקס.
בשל אופיו המגן של ברני על מדיסון וג'וש, הנרי השווה את ברני באופן קומי לבריין, אשת טארת'.
שון אוגורי - רן סריזאווה: בנו של המדען היפני המנוח אישירו סריזאווה, מדען ומהנדס הטכנולוגיה הראשי של אייפקס.
אוגורי תיאר את מטרתו של רן כניסיון "להגן על כדור הארץ", אולם מאמציו שונים לחלוטין משל כולם, במיוחד משל אביו המנוח.
ג'וליאן דניסון - ג'וש ולנטין: ידידה הפחדן של מדיסון ומתכנת מחשבים.
האקים קה-קזים - אדמירל וילקוקס.
רוני צ'יאנג - ג'יי ויין.
ון מרטן - עוזר של ד"ר צ'ן.
קיילי הוטל - ג'יה: בתה המאומצת של אילין אנדרוס והמתקשרת של קינג קונג.
קונג - גורילה מפלצתי המתואר כאחרון מסוגו ונערץ כמלך וכאל באי הגולגולת על ידי ילידי האי.
לבסוף הוא הורג את מכה-גודזילה וחוזר לכדור הארץ החלול לאחר שכרת ברית עם גודזילה.
גודזילה - טורף אלפא קדמוני שקיומו נשמר בסוד על ידי סוכנות מונארך מאז שנת 1954. הגיבור המשני של הסרט.
בסרט גודזילה משמיד אזורים ברחבי העולם כדי למצוא את מכה-גודזילה ולחסלו.
קינג גידורה - המכונה גם כ"מונסטר זירו", וייוורן תלת-ראשי חוצני עצום המזכיר את הידרה מהמיתולוגיה היוונית.
בסרט החדש, מתואר כי מוחו משתלט על מכה-גודזילה וגורם לרובוט המפלצתי לאבד את עשתונותיו ולהפוך למכונה-הרג עצומה בלתי ניתנת לעצירה.
מכה-גודזילה - מפלצת רובוטית המבוססת על דמותו של גודזילה אך פועלת כנגדו.
מכה-גודזילה במקור נוצר כדי להכחיד את הטיטאנים אחת לתמיד ולאפשר לאנושות כולה לחזור למקומה הראוי בראש שרשרת המזון, אך בגלל האנרגיה של כדור הארץ החלול, מערכות הבקרה של הרובוט עוברות תקלה ומכה-גודזילה מאבד שליטה.
קונג לוקח את הגרזן הטעון שלו ומרטש את מכה-גודזילה למוות לחתיכות ותולש את ראשו.
זוחלי הגולגולת: אוכלי-נבלות שהופיעו בסרט השני ביקום הקולנועי אשר כעת משמשים כבובות-ניסויים עבור מכה-גודזילה.
מופיע פרט המכונה כ"מספר 10" אשר מנסה לטרוף למוות את מדיסון אך נתפס על ידי מכה-גודזילה ונחתך לשניים באורך על ידי הצרחה הפרוטונית של מכה-גודזילה.
וורבאט: נחשים מפלצתיים הנמצאים בכדור הארץ החלול.
מופיעים צמד פרטים הנלחמים נגד קינג קונג ומחוסלים בכך שקונג משפד את ראשו של פרט אחד ותולש את ראשו של השני.
חברת אולפני לג'נדרי אישרה ביולי 2014 במהלך הקומיקון של סן דייגו שהחברה רכשה את הזכויות להפקת סרטים מבית חברת טוהו.
בספטמבר 2015 לג'נדרי הכריזו שהסרט "קונג: אי הגולגולת" לא יפותח בשיתוף פעולה עם סרטי יוניברסל (שהפיקו את סרט קונג הקודם, "קינג קונג" משנת 2005).
במקום זאת החברה תשתף פעולה עם האחים וורנר, לצורך פיתוח יקום קולנועי סביב גודזילה וקינג קונג.
באוקטובר 2015 הוכרז על תוכנית לאיחוד בין קונג לגודזילה בסרט "גודזילה נגד קונג" שצפוי לצאת לאקרנים בשנת 2020. החברה תכננה לייצר סדרת סרטים שמרכזה הוא חברת "מונרך" (הסוכנות הממשלתית שהופיעה בסרט "גודזילה").
במאי 2016 האחים וורנר הכריזו שהסרט "גודזילה נגד קונג" ייצא לאקרנים ב-29 במאי 2020 וכי הסרט "גודזילה: מלך המפלצות" ייצא לאקרנים ב-22 במרץ 2019. באוקטובר 2016 אולפני לג'נדרי הכריזו שהסרט "גודזילה: מלך המפלצות" יצולם ברפובליקה העממית של סין.
באותו החודש נודע שהחברה מתכננת חדר תסריטים ליצירת יקום קולנועי משותף של קונג וגודזילה, עם אוסקר גרסיה כתסריטאי ראשי.
בתחילת ינואר 2017, מייסד אולפני לג'נדרי, תומאס טל (Thomas Tull) הודיע על התפטרותו מהחברה אך נשאר המפיק הראשי של סדרת הסרטים, שכונתה MonsterVerse.
במרץ 2017 החברה אספה צוות תסריטאים לפיתוח היקום הקולנועי ושיתפה פעולה עם טרי רוסיו, התסריטאי שהיה שותף לכתיבתו של תסריט מוקדם ל"גודזילה" משנת 1998.
גודזילה x קונג: אימפריה חדשה
במרץ 2019, הצהיר המפיק אלכס גרסיה כי אולפני לג'נדרי קיוו להפקת סרטי המשך אם הסרט יצליח.
בפברואר 2021, וינגרד הצהיר "אני יודע לאן נוכל ללכת עם סרטים עתידיים".
עם זאת, וינגרד ציין כי יקום המפלצות של אולפני לג'נדרי נוצר "במידה מסוימת" כדי להוביל לסרט "גודזילה נגד קונג".
הוא גם ציין כי יקום המפלצות של אולפני לג'נדרי נמצא ב"פרשת דרכים" וקבע: "זה באמת בנקודה בה הקהל צריך קצת להתקדם ולהצביע לעוד דברים כאלה.
אם הסרט יהיה להצלחה, ברור שהם ימשיכו קדימה".
ב-4 באפריל 2021, ג'ושוע גרוד, המנכ"ל של אולפני לג'נדרי הצהיר "יש לנו מספר רעיונות להמשכים פוטנציאליים".
בטוויטר גם נפתחה עצומה להמשך יקום המפלצות של אולפני לג'נדרי שזכתה לתמיכה מג'ורדן ווגט-רוברטס (במאי הסרט "קונג: אי הגולגולת") וזכתה להכרה מצד אולפני לג'נדרי.
סרט ההמשך, "גודזילה x קונג: האימפריה החדשה", הוכרז במרץ 2022 ויצא לאקרנים באפריל 2024.
גודוויל זווליתיני קאבקוזולו (בזולו: Goodwill Zwelethini kaBhekuzulu; 14 ביולי 1948 – 12 במרץ 2021) היה מלך ממלכת הזולו בין שנת 1968 ועד למותו.
גודוויל היה המלך הרביעי של בני הזולו שפעל תחת סמכות הממשל של דרום אפריקה והמלך השמיני מאז הקמת ממלכת הזולו בידי שאקה זולו.
אף על פי שלא אחז בסמכויות ממשל רשמיות, הוא אחז בהשפעה תרבותית נרחבת על קהילת בני הזולו.
גודוויל נולד בשנת 1948 בנונגומה, כיום בקוואזולו-נטאל, דאז איחוד דרום אפריקה.
אביו היה המלך סיפריאן בקוזולו שעלה לשלטון באותה השנה שגודוויל נולד.
הוא התחנך במכללת בקזולו לצ'יפים של הזולו ובהמשך חונך באופן פרטי.
הוא התגורר במעונו המלכותי הרשמי של אביו בח'תומתנדאיו וקיבל הוראה רשמית במנהגי זולו המסורתיים.
כאשר נפטר אביו בשנת 1968 ברח גודוויל לגלות בטרנסוואל עקב החשש להתנקשות בחייו.
בתקופת היעדרותו מממלכת הזולו, מועצת עוצרים מילאה את תפקידו.
בשנת 1971 חזר אל ממלכת הזולו והוכתר בצורה רשמית בתמיכת הממשלה הדרום אפריקאית.
חוקת המדינה הדרום-אפריקאית הפכה את תפקיד המלוכני לטקסי בלבד וכפוף לסמכותו של השר הראשי שהיה מקושר אל הממשלה הלאומית, תפקיד אשר מולא דאז בידי מנגוסוטו בוטלזי.
תוך זמן קצר מירושת הכתר מתיחות נוצרה בין שני המנהיגים.
בשנת 1975 האשים בוטלזי את גודוויל בהתערבות בפוליטיקה המפלגתית.
כתוצאה מכך, ממשלת קוואזולו-נטאל דרשה מהמלך לקבל את אישור הקבינט במטרה לנסוע מחוץ לאזור הנתון לרשות השבטים של נונגומה.
בשנת 1979 הואשם גודוויל בידי הממשל של קוואזולו-נטאל על כך שיצר קשרים עצמאיים עם ממשלת מוזמביק.
בתגובה טען גודוויל כי ממשל קוואזולו-נטאל הוא למעשה בובה פוליטית של הממשלה הלאומית בפרטוריה, שהונהגה בידי האפרטהייד.
בתגובה לטענות אלו הוציאה ממשלת קוואזולו-נטאל רישום פרוטוקולים שהגביל את תפקידו החוקתי של המלך גודוויל.
הוא סירב להתייחס לאספה המחוקקת של קוואזולו-נטאל כמקובל בפרוטוקולים, והשמועות על אי ישיבתו גררו תסיסה אזרחית.
תגובתו של בוטלזי הייתה קיצוץ השכר המלכותי ונפתח דיון משפטי בנוגע לטענות על התנהגות בלתי הולמת של המלך.
חלק מהחקירה סבבה על תמיכתו לכאורה של המלך גודוויל במהפכה מזוינת נגד ממשל דרום אפריקה תומך האפרטהייד.
המלך גודוויל הכחיש את ההאשמות, כולל טענה כי הוא דגל באלימות בקוואזולו-נטאל להפלת מוסדות השלטון של הממשל האזורי.
בסופו של דבר ממשלת קוואזולו-נטאל השיבה את משכורתו הקודמת.
בשנת 1980 נאסר על גודוויל לקבל ראיונות ללא הסכמתו הרשמית של שר המשפטים המחוזי של קוואזולו-נטאל.
מעבר למאבקים בין גודוויל לממשל המחוזי בקוואזולו-נטאל החלו מאבקים בינו לבין הממשל הלאומי של דרום אפריקה והוא נכנס לניגוד אינטרסים עם הקונגרס הלאומי האפריקני, אשר האשים אותו בשנת 1989 בהסתה לאלימות.
גודוויל דרש התנצלות רשמית על טענה זאת ועשה זאת בניגוד לאילוצים שהוטלו עליו, שמנעו ממנו להתייחס לנושאים פוליטיים.
הקונגרס הלאומי האפריקני היה נסער במיוחד מהתנגדותו של גודוויל להטלת סנקציות בין-לאומיות נגד האפרטהייד.
בשנת 1989 הוא תקף את הנהגת הקונגרס הלאומי האפריקאי על שלא הזמינו אותו ואת בוטלזי לעצרת קבלת פנים לשחרור אסירים שנעצרו על התנגדותם למדיניות האפרטהייד.
ביוני 1991 הגיע לביקור בישראל עם רעייתו וביקר בכנסת.
בשנת 1991 הוא קרא לסיום המאבק הפוליטי בעצרת רשמית והאשים את הקונגרס הלאומי האפריקני על כך שטיפח מדיניות הפונה נגד בני הזולו.
במהלך האמנה למען דרום אפריקה דמוקרטית מעמדו של המלך הפך לנקודת מחלוקת מרה בין בוטלזי לנציגי הקונגרס הלאומי האפריקני.
ביולי 1992 הבטיח נלסון מנדלה למלך גודוויל כי מעמדו מובטח תחת הממשלה החדשה שתביא לסיום האפרטהייד.
הבטחה זאת יצרה ציפיות רחבות יותר לחיזוק מעמדן האזורי של ממלכות אתניות שונות בדרום אפריקה.
התפקיד וההשפעה של קהילת זולו על דרום אפריקה המודרנית עוצבו למעשה על ידי היחסים בין המלך גודוויל לבין בוטלזי, שהיה בתפקיד השר לענייני הפנים בקוואזולו-נטאל משנת 1994 ועד 2004.
כספיו של המלך גודוויל וכספי משפחת האצולה בכלל, הושמו לרשות על ידי הרשויות המחוזיות בקוואזולו נטאל ואורח חייו המפואר ועתידו של בית המלוכה של זולו היה נתון מזה זמן רב לדיון נרחב.
המלך גודוויל נישא בחייו לשש נשים, מתוכן מנטופי דלאמי, נסיכת אסוואטיני, נבחרה להיות המלכה הרעייה הרשמית.
לאורך העשורים האחרונים לחייו שימר את מעמד המלוכה כסמלית בלבד ולא התערב בפוליטיקה הארצית.
המלך גודוויל נפטר ב-12 במרץ 2021 לאחר שנדבק בנגיף SARS-CoV-2 וחלה בסוכרת.
לאחר מותו החל שלטון עוצרות בראשות אשתו השלישית, מנטופי דלאמי, נסיכת אסוואטיני, אשר הוסמכה לבחור יורש.
היא נפטרה כעבור חודש והשאירה צוואה בה הורתה כי בנם המשותף, מיסוזולו קאזווליתיני, ירש את המלוכה.
מאבקים בין ענפים שונים של המשפחה והנוהג להעביר את המלוכה בעל פה הובילו למאבק ירושה, שהגיע גם לבתי המשפט.
ב-20 באוגוסט 2022 הוכתר מיסוזולו כמלך.
במתמטיקה, גודל של עצם מתמטי הוא תכונה שלו שניתן להשתמש בה כדי לקבוע האם העצם גדול יותר או קטן יותר מעצמים אחרים מסוגו.
מתמטיקאים ביוון העתיקה הבחינו בין סוגים אחדים של גודל, בהם:
קטעים של ישר: מסודרים לפי אורך.
צורות מישוריות: מסודרות לפי שטח.
גופים תלת-ממדיים: מסודרים לפי נפח.
זוויות, שגודלן נמדד ברדיאנים או במעלות.
הם הראו ששני הגדלים הראשונים ברשימה זו אינם זהים, ואף אינם מהווים מערכות איזומורפיות של גודל, בכך שהוכיחו שאורך אלכסון של ריבוע שאורך צלעו 1 אינו רציונלי (אי אפשר להציגו כמנה של שני מספרים שלמים).
גודל של מספר קרוי בדרך כלל הערך המוחלט שלו.
הערך המוחלט של מספר ממשי הוא
ניתן לראות ערך מוחלט של מספר גם כמרחק שלו מ־0 על הישר הממשי.
מספר מרוכב z ניתן לראות כנקודה P במרחב אוקלידי דו-ממדי שקרוי המישור המרוכב.
הערך המוחלט של z הוא מרחקו מראשית הצירים.
הערך המוחלט של מספר מרוכב z = a + bi הוא
כאשר המספרים הממשיים a ו-b הם החלק הממשי והחלק המדומה של z, בהתאמה.
דוגמה: הערך המוחלט של המספר המרוכב הוא .
לחלופין, הערך המוחלט של מספר מרוכב z הוא שורש ריבועי של מכפלת המספר המרוכב z בצמוד המרוכב שלו .
למספר מרוכב הצמוד המרוכב הוא .
וקטור אוקלידי מייצג את המיקום של נקודה P במרחב אוקלידי.
ויזואלית ניתן לתאר את הווקטור כחץ מראשית הצירים אל הנקודה P.
מתמטית, וקטור x במרחב אוקלידי n-ממדי מוגדר כרשימה מסודרת של n מספרים ממשיים (הקואורדינטות הקרטזיות של P) x = [x1, x2, ..., xn].
הגודל, או האורך, של וקטור אוקלידי מסומן ומוגדר בדרך כלל כנורמה האוקלידית שלו:
דוגמה: במרחב אוקלידי תלת-ממדי, גודל הווקטור הוא .
תוצאה זו שקולה למכפלה סקלרית של הווקטור בעצמו:
לווקטור כללי במרחב וקטורי לא מיוחס גודל.
כאשר במרחב הווקטורי מוגדרת נורמה, למשל במרחב וקטורי אוקלידי (כאמור לעיל), המרחב קרוי מרחב נורמי.
הנורמה של וקטור v במרחב נורמה נחשבת לגודל שלו.
השוואה בין גדלים המשתרעים על-פני טווח רחב מאוד של ערכים נוח להציג בסקאלה לוגריתמית.
דוגמאות: עוצמת קול הנמדדת בדציבל, בהירות נראית של כוכבים, סולם ריכטר למדידת גודלה של רעידת אדמה.
גודזילה x קונג: אימפריה חדשה הוא סרט מפלצות אמריקאי משנת 2024 בבימויו של אדם וינגרד.
זהו הסרט החמישי בזיכיון יקום המפלצות של אולפני לג'נדרי.
הסרט יצא לאקרנים ב-29 במרץ 2024 בארצות הברית.
בסרט מככבים השחקנים דן סטיבנס, רבקה הול, בריאן טיירי הנרי, קיילי הוטל, פלה צ'ן, אלכס פרנס ורייצ'ל האוס.
הצילומים החלו ביולי 2022 וצולמו בגולד קוסט שבקווינסלנד, אוסטרליה.
זהו גם הסרט ה-38 בזיכיון של גודזילה, הסרט ה-13 בזיכיון של קינג קונג והסרט האמריקאי החמישי של גודזילה.
בדומה לקודמו הסרט מפגיש בין מפלצות הענק גודזילה וקינג קונג בעוד השניים משתפים פעולה כדי להתמודד מול איום גדול אף יותר.
רבקה הול - ד"ר אילין אנדרוס: אנתרופולוגית העובדת בסוכנות מונארך.
בריאן טיירי הנרי - ברני הייס: טכנאי אייפקס לשעבר שהפך לתאורטיקן.
קונג - גורילה מפלצתי המתואר כאחרון מסוגו ונערץ כמלך וכאל באי הגולגולת על ידי ילידי האי.קונג היפגש עם אויבו סקאר קינג ומאמץ את סוקו מבני מינו הצעיר של קונג.
גודזילה - טורף אלפא קדמוני שקיומו נשמר בסוד על ידי סוכנות מונארך מאז שנת 1954 גודזילה הורגת מפלצת בשם ארקניד ופוגש יריבו המפלצתי בשם שימו (איום העצום).
בנוסף, בסרט מופיעים עוד מספר מפלצות שגודזילה וקונג נלחמים בהם שניהם.
נכון ל-1 באפריל 2024, "גודזילה x קונג: האימפריה החדשה" הוא הסרט השלישי המרוויח ביותר של שנת 2024, לאחר שצבר 194 מיליון דולר ברחבי העולם בסוף השבוע הפותח שלו.
הסרט עלה על הציפיות, והרוויח 114 מיליון דולר מ-64 שווקים בינלאומיים ו-80 מיליון דולר בצפון אמריקה במהלך סוף השבוע הראשון שלו.
סין הובילה במכירות קופות מחוץ לארצות הברית עם 44 מיליון דולר, אחריה מקסיקו עם 12.8 מיליון דולר והודו עם 5.5 מיליון דולר.
פרסתאריךקטגוריהעבורתוצאהמקורפרס סאטורן2 בפברואר 2025סרט הפנטזיה הטוב ביותרהשחקן/ית הצעיר/ה הטוב/ה ביותר בסרטקיילי הוט
גודווארי (בנפאלית: गोदावरी नगरपालिका) היא עיר במחוז קאילאלי בדרום פרובינציית סודורפשצ'ים שבמערב נפאל.
על פי מפקד האוכלוסין משנת 2021 אוכלוסיית העיר מנתה 98,746 תושבים.
בתור יחידה מוניציפלית העיר היא חדשה, נוסדה ב-18 במאי 2014 וזאת בהתאם לדרישת החוקה החדשה של נפאל, 2015, כל העיריות והכפרים הישנים (שהיו יותר מ-3900 במספר) אורגנו מחדש ואוחדו לכדי יצירת 753 יחידות חדשות, וביניהן עיריית גודווארי שנוצרה מאיחוד של אטריה, מאלאחטי, סריפור וגטה.
בשנת 2017 הושלמה הרפורמה המוניציפלית עת אוחדה ועדת הפיתוח של הכפר גודווארי לתוך אטריה ושמה של העיר שונה לעיריית גודווארי.
גודי'ס ליידי'ס בוק היה מגזין נשים אמריקאי שפורסם בפילדלפיה בשנים 1830–1878 על־ידי לואיס גודי.
לאחר מותו, המגזין עבר בבעלויות רבות.
הגיליון האחרון יצא לאור ב-1896. גודי'ס ליידי'ס בוק היה המגזין הנפוץ ביותר בתקופה שלפני מלחמת האזרחים האמריקנית, ותפוצתו עלתה מ-70,000 בשנות ה-40 של המאה ה-19 ל-150,000 ב-1860.
המגזין יצא לאור על ידי לואיס אנטואן גודי מפילדלפיה במשך 48 שנים (1830–1878).
גודי התכוון לנצל את הפופולריות של ספרי מתנות , שרבים מהם שווקו במיוחד לנשים.
כל גיליון הכיל שירה, מאמרים ותחריטים שנוצרו על ידי סופרים בולטים ואמנים אחרים באותה תקופה.
שרה ג'וספה הייל (מחברת "למרי הייתה כבשה קטנה") הייתה העורכת שלו מ-1837 עד 1877 ופרסמה רק כתבי יד מקוריים אמריקאים.
אף על פי שהמגזין נקרא והכיל עבודות של גברים ונשים כאחד, פרסמה הייל שלושה גיליונות מיוחדים שכללו רק עבודה שנעשתה על־ידי נשים.
כשהייל התחילה לעבוד במגזין, למגזין הייתה תפוצה של עשרת אלפים מנויים.
בשנת 1845, לואיס גודי החל להעניק זכויות יוצרים בכל גיליון של המגזין כדי למנוע מעורכי מגזינים ועיתונים אחרים להפר את הטקסטים שלהם.
מהלך זה, שהיה הראשון מסוגו באמריקה, הוביל לביקורת על ידי עורכים ב-Baltimore Saturday Visiter הם כינו את זה "קורס אנוכי צר" והצהירו שגודי "יתעב את זה במרירות".
המגזין היה יקר לתקופה; מנויים שילמו שלושה דולרים לשנה (לשם השוואה, The Saturday Evening Post היה רק שני דולרים לשנה).
למרות זאת, זה היה כתב העת הפופולרי ביותר בימיו.
תחת עריכתה של הייל, שניצלה את תפקידה והפכה אותו לרב השפעה.
היא השתמשה בחלק מהשפעתה כדי לקדם נושאים הקשורים לנשים.
לדוגמה: היא יצרה מדור שכותרתו "תעסוקה לנשים" החל משנת 1852 כדי לדון בכוח העבודה אצל נשים .
באופן כללי, גודי לא אהב לדון בנושאים פוליטיים או נושאים שנויים במחלוקת במגזין שלו.
בשנות ה-50, הוא פיטר את שרה ג'יין ליפינקוט כעורכת עוזרת בשל פרסום מבזה על העבדות בעידן הלאומי.
ליפינקוט גינתה בפומבי את גודי בתגובה וגודי חזר בו מאוחר יותר.
עם זאת, הוא אסר על המגזין שלו לקחת עמדה במהלך מלחמת האזרחים האמריקאית.
למעשה, במהלך המלחמה, המגזין לא התעסק בכך וקוראים חיפשו מידע הקשור למלחמה במקומות אחרים, תוך כדי כך, המגזין איבד כשליש מהמנויים שלה.
גודי מכר את המגזין ב-1877 לג'ון היל סייס האולנביק לפני מותו ב-1878. לאחר שינויי בעלות נוספים, ושינוי השם ל-"Godey's Magazine" כדי לשקף תוכן רחב יותר, הוא הפסיק להתפרסם ב-1896.
המגזין ידוע בעיקר בזכות אופנת פלאט שהופיעה בתחילת כל גיליון, אשר מספקת תיעוד של התקדמות שמלת הנשים.
המו"ל לואיס גודי התגאה בכך שבשנת 1859 עלה 105,200 דולר לייצור המגזין.
החל משנת 1853, כמעט כל גיליון כלל גם איור ודוגמה עם מידות לבגד לתפירה בבית.
ב-1834 אדגר אלן פו הדפיס במגזין את אחד מהסיפורים הקצרים המוקדמים ביותר שלו "The Visionary" (ששונה מאוחר יותר ל-"The Assignment").
הוא גם פרסם כמה יצירות אחרות במגזין: "A Tale of the Ragged Mountains" (אפריל 1844), "The Oblong Box" (ספטמבר 1844) ועוד.
תורמים נוספים כללו את נתנאל הות'ורן, אוליבר וונדל הולמס, וושינגטון אירווינג, ג'יימס פאולדינג ועוד.
עורכת המגזין שרה הייל השתמשה בתפקידה כדי להשפיע על מטרות שונות.
היא השתמשה במגזין כחלק מכך כדי לתמוך בחינוך נשים.
כמו כן, חלק מהמאמרים שלה התמקדו בטכניקות כתיבה והציעו רשימות קריאה דומות לאלו המוצעות לסטודנטים.
היא כתבה על בתי ספר שקיבלו נשים כסטודנטיות ושיבחה את מכללת ואסר, שנפתחה ב-1865, וסייעה אישית במימון.
היא האמינה שחינוך נשים צריך להיות דומה לזה של גברים ושיותר מקצועות יהיו פתוחים לנשים, כולל רפואה.
תמונה של משפחת המלוכה הבריטית עם עץ חג המולד שלהם בטירת וינדזור הועתק במגזין בחג המולד 1850. התחריט התבסס על תמונה קודמת של המלכה ויקטוריה ועץ חג המולד המעוטר שלה שפורסמה בעבר ב-The Illustrated London News בדצמבר 1848. הגרסה במגזין עברה קצת שינויים ושינתה את פניהם.
זו הייתה התמונה הראשונה בתפוצה רחבה של עץ חג המולד מעוטר ירוק-עד באמריקה, והיסטוריונית האמנות קרל אן מרלינג כינתה אותה "עץ חג המולד האמריקאי המשפיע הראשון".
התמונה הודפסה מחדש בשנת 1860, ובשנות ה-70 של המאה ה-19, הקמת עץ חג המולד הפכה לנפוצה בבית ארצות הברית.
גודזילה מינוס אחד (ביפנית: ゴジラ, תעתיק - גוֹגִ'ירָה מַאיְנָסֻ ווָאן) הוא סרט יפני משנת 2023 שנכתב ובוים על ידי טאקאשי ימאזאקי.
הסרט הופק על ידי אולפני טוהו ו-Robot Communications ומופץ על ידי טוהו.
זהו הסרט ה-37 בזיכיון סרטי גודזילה.
עלילת הסרט מתרחשת ביפן בתקופה שלאחר מלחמת העולם השנייה.